Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 443/12/8803	Košice II, 10.6.2014
EEČ : 2-64-333-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX XXXXX zo dňa 29.10.2012, spisová značka XXXXX ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V trestnej veci vedenej proti obvinenej XXXXX, nar. XXXXX pre prečin krádeže podľa § 212 ods. 2 písm. e/ Trestného zákona pre prečin krádeže podľa § 212 ods. 2 písm. e/ Trestného zákona,  na tom skutkovom základe, že

- v Košiciach na ul. Hronskej č. 13 v byte XXXXX období od 09.11.2011 do 10,00 h dňa 15.05.2012 neoprávnene odoberala elektrinu a to takým spôsobom, že porušila zabezpečovací znak montážnika a pripojila elektroinštaláciu bytu XXXXX k meradlu bez riadne uzatvorenej zmluvy o pripojení, čím takto odobrala 478 KWh elektrickej energie a spôsobila pre spoločnosť XXXXX škodu vo výške 112,01 € podľa znaleckého posudku,

Uznesením prokurátora Okresnej prokuratúry XXXXX XXXXX zo dňa 29.10.2012, spisová značka XXXXX bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry XXXXX z 29. 10. 2012 bolo podmienečne zastavené trestné stíhanie obvinenej XXXXX, ktorej bola určená skúšobná doba v trvaní 12 (dvanástich) mesiacov, ktorá začala plynúť právoplatnosťou predmetného rozhodnutia, a ktorá uplynula dňa 13. 11. 2013.

	Preskúmaním príslušného spisového materiálu a zo zadovážených dokladov, najmä správy Okresného úradu v Košiciach a odpisu registra trestov GP SR som zistil, že obvinená v priebehu skúšobnej doby viedla riadny život a nedopustila sa žiadneho protiprávneho konania.

	Preto som v súlade s ustanovením § 217 ods. 1 Trestného poriadku rozhodol, že sa osvedčila.

	Právoplatnosťou uznesenia o tom, že sa obvinená osvedčila nastávajú účinky zastavenia trestného stíhania (§ 9 ods. 1 písm. g Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Igor Tokár
prokurátor